Maro de Wandel

La Wandel-Maro (, ankaŭ konata kiel la McKinley-Maro) estas marĝena maro de la Arkta Oceano nordoriente de Gronlando.  Ĝi etendiĝas en arko proksimume 2 000 kilometrojn longa inter la Kanada Arkto kaj la norda marbordo de Gronlando. Sude, la Wandel-Maro estas limita de la Nordorienta Rundingen kaj la Gronlanda Maro, kun kiu ĝi estas ligita per la Fram-Markolo. Oriente, ĝi etendiĝas ĝis la norda marbordo de Spitsbergen kaj okcidente ĝis Kabo Morris Jesup en la Peary-Lando de Gronlando, kie la Lincoln-Maro kuniĝas. Ĝia orient-okcidenta etendiĝo estas ĉirkaŭ 800 kilometroj. La Wandel-Maro estas kovrita de glacibaro preskaŭ la tutan jaron.

Ĉi tiu parto de la Arkta "Glacia Maro" estis malkovrita en 1907 de la Dana Ekspedicio gvidata de Ludvig Mylius-Erichsen kaj nomita laŭ unu el iliaj konsilistoj, la dana hidrografo Carl Frederik Wandel. Johan Peter Koch transiris ĝin per hundosledo inter Kabo Prins Knud en Kronprins Christian Land kaj Kabo Eiler Rasmussen en Peary Land. 'Maro Wandel' en la Granda Dana Enciklopedio (dane)

Estas pluraj insuloj en la maro: la plej granda el ili estas insulo Princess Thyra kaj la plej norda el ili estas la insulo Kaffeklubben. Ankaŭ troviĝas en la maro la insulo Princess Dagmar, situanta ne malproksime de Station Nord, la sola loĝata loko en la regiono.

 Referencoj 

Kategorio:Geografio de Eŭropo
Kategorio:Geografio de Nordameriko
Kategorio:Maroj de la Arkta Oceano
Kategorio:Maroj en Norvegio
Kategorio:Maroj en Eŭropo
Kategorio:Koordinatoj sur Vikidatumoj